hu hu hu hu en en hu sv de en en hu hu hu hu it en pt hu hu hu hu hu en hu hu hu hu hu hu hu hu hu hu hu hu en en en en fr en fr en fr en fr en fr hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Apple Pay az OTP Banknál és a CIB Banknál | FinTechZone
írta Tudósítás | 2019. 05. 16. | Apple Pay, Digitális pénzügyek, Összes hír
Apple Pay | CIB Bank | mobilfizetés | OTP Bank | PayTechShow
Az App Store-ban, az Apple alkalmazás boltjában az OTP SmartBank és a CIB Bank mobilbanki alkalmazása megkapták a Wallet funkció támogatást. Most már csak idő kérdése, hogy a tesztelések után mikor jelenti be az OTP és a CIB az Apple Pay indulását. Az OTP SmartBank alkalmazásában rövid időre már láthatóvá vált a Wallet funkció is.
Pár nappal ezelőtt számoltunk be arról, hogy az Apple Pay tesztelése elindult Magyarországon. Háttérbeszélgetéseink alapján két-három bank idei évi indulásáról számoltunk be. Most már biztos, hogy 2019-ben az OTP Bank, a CIB Bank és még egy bank el fog indulni az érintéses mobilfizetéssel az iOS platformon. Hamarosan az is kiderülhet, melyik lesz a dobogós bank.
Wallet funkció az OTP SmartBank alkalmazásban
A FinTechZone szemfüles olvasója hívta fel a figyelmünket arra, hogy az OTP SmartBank alkalmazásban elérhetővé vált a Wallet funkció. Ez azt jelenti, hogy az OTP mobilbanki alkalmazását elkezdték felkészíteni az érintéses mobilfizetésre az iOS platformon.
Az OTP Bank ügyfelei az OTP SmartBank applikáción keresztül virtualizálhatják majd a bankkártyáikat, hogy a telefonjukkal egy érintéssel fizethessenek az erre alkalmas banki terminálokon. [virtualizálás: “a fizikai bankkártya mobilkészülékbe történő digitalizációja, amelyet a bank hajt végre a felhasználó kérelmére” – forrás: MKB Pay]
A tegnapi nap folyamán a OTP SmartBank alkalmazás Demó verziójában a Bankkártyák gombra kattintva el lehetett érni azt a képernyőt, ahol megjelent a Wallet funkció a Mastercard és a Visa bankkártyáknál. Ez várhatóan azt jelenti, hogy mindkét kártyatársaság logójával ellátott bankkártyákat lehet majd virtualizálni az OTP SmartBank applikáción keresztül.
Itt a wow-effektus! Ezt a 10 dolgot érdemes tudnod az OTP érintéses mobilfizetéséről, 2017.06.22.
Titokban elindult az OTP az online számlanyitással, 2018.08.02.
Milyen készülékkel lehet majd használni az Apple Pay-t?
Az Apple Pay használatának feltétele, hogy az ügyfelek olyan iPhone készülékkel rendelkezzenek, amelyek támogatják a Face ID és/vagy a Touch ID funkciót (kivéve az 5s modellt).
Az Apple Pay támogatott iPhone modellek:
Útmutató az Apple Pay beállításához iPhone-on
Az Apple hivatalos oldalán már megjelent a magyar nyelvű útmutató az Apple Pay beállításához. Az alábbiakban összegyűjtöttük az oldalról a legfontosabb információkat:
Az Apple Pay használata egyszerűbb és biztonságosabb, mint a fizikai kártyák használata.
A Wallet alkalmazásban tárolt kártyákkal használhatja az Apple Payt, amelyen keresztül biztonságosan fizethet az Apple Payt támogató üzletekben, tömegközlekedési eszközökön és webhelyeken.
Az Apple Pay beállításához hozzá kell adnia a hitelkártyáit, a bankkártyáit és a prepaid kártyáit a Wallethez.
Hitelkártya vagy bankkártya hozzáadása:
A Walletban koppintson a plusz gombra. Elképzelhető, hogy be kell jelentkeznie az iCloudba az Apple ID-jával. Tegye a következők egyikét:
Új kártya hozzáadása: Tartsa az iPhone-t úgy, hogy a kártyája a keretben legyen, vagy adja meg manuálisan a kártyaadatokat.
Korábbi kártyák hozzáadása: Válassza ki az Apple ID-jával társított kártyát, a többi eszközén az Apple Payjel használt kártyákat vagy a korábban eltávolított kártyákat. Koppintson a Folytatás gombra, majd adja meg mindegyik kártya CVV-számát (ellenőrző kódját).
Az is lehetséges, hogy a kártyáját hozzáadhatja a bank vagy a kártyakibocsátó alkalmazásából. A kártya kibocsátója meghatározza, hogy a kártya jogosult-e az Apple Pay használatára, és további információkat kérhet az ellenőrzési folyamat befejezéséhez.
Elindult az Apple Pay tesztelése Magyarországon, 2019.05.14.
Ismét bővült Magyarország mobilfizetési térképe, 2019.05.07.
Hogyan rajzolja át az Alipay Magyarország mobilfizetési térképét?, 2018.10.18.
A címlap fotó a FinTechZone illusztrációja.
← Az Apple-élmény lehet a hazai bankok és az azonnali fizetés jövője – exkluzív interjú Hetényi Márkkal Jön a Mastercard új digitális platformja →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.